CELEX: 62010CN0469
Language: mt
Date: 2010-09-28 00:00:00
Title: Kawża C-469/10: Talba għal deċiżjoni preliminari mressqa mit-Tribunal Supremo (Spanja) fit- 28 ta’ Settembru 2010 — Federación de Comercio Electrónico y Marketing Directo (FECEMD) vs Administración del Estado

18.12.2010   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 346/32
            
         Talba għal deċiżjoni preliminari mressqa mit-Tribunal Supremo (Spanja) fit-28 ta’ Settembru 2010 — Federación de Comercio Electrónico y Marketing Directo (FECEMD) vs Administración del Estado
   (Kawża C-469/10)
   ()
   2010/C 346/52
   Lingwa tal-kawża: l-Ispanjol
   
      Qorti tar-rinviju
   
   Tribunal Supremo
   
      Partijiet fil-kawża prinċipali
   
   
      Rikorrenti: Federación de Comercio Electrónico y Marketing Directo (FECEMD)
   
      Konvenuta: Administración del Estado
   
      Domandi preliminari
   
   
               (1)
            
            
               L-Artikolu 7(f) tad-Direttiva 95/46/KE (1) tal-Parlament Ewropew u tal-Kunsill, tal-24 ta’ Ottubru 1995, dwar il-protezzjoni ta’ individwi fir-rigward tal-ipproċessar ta’ data personali u dwar il-moviment liberu ta’ dik id-data, għandu jiġi interpretat fis-sens li jipprekludi leġiżlazzjoni nazzjonali li, mingħajr il-kunsens tal-persuna kkonċernata, u sabiex ikun awtorizzat l-ipproċessar tad-data ta’ natura personali tagħha li jirriżulta neċessarju sabiex jiġi sodisfatt interess leġittimu tal-kontrollur jew ta’ terzi li lihom din id-data hija żvelata, tirrikjedi, barra li jiġu rrispettati d-drittijiet u l-libertajiet fundamentali ta’ din tal-aħħar, li d-data li tinsab f’dawn is-sorsi tkun aċċessibbli għall-pubbliku?
            
         
               (2)
            
            
               Huma preżenti l-kundizzjonijiet mitluba mill-ġurisprudenza tal-Qorti tal-Ġustizzja fl-Artikolu 7(f), iċċitat ’il fuq, sabiex jiġi attribwit lilu effett dirett?
            
         
      (1)  ĠU Edizzjoni Speċjali bil-Malti, Kapitolu 13, Vol. 15, p. 355)